

LATVIJAS REPUBLIKA

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, www.livani.lv e-pasts: pasts@livani.lv

**2025. gada 9. maija kārtējās pašvaldības domes sēdes lēmumu projekti.**

**1. Par darba kārtību.**

**Darba kārtība:**

1. Par darba kārtību. Ziņo Andris Vaivods.
2. Par sadarbības līguma slēgšanu ar Latvijas Futbola federāciju par sintētiskā futbola laukuma uzklāšanu un seguma nomu. Ziņo Andris Vaivods.

**2. Par sadarbības līguma slēgšanu ar Latvijas Futbola federāciju par sintētiskā futbola laukuma uzklāšanu un seguma nomu.**

2025. gada 21. janvārī Līvānu novada pašvaldība nosūtīja vēstuli Latvijas Futbola federācijai (LFF) ar lūgumu sniegt atbalstu futbola laukuma uzlabošanā un uzturēšanā Līvānos, Lāčplēša ielā 28.

Šis laukums, izmēros 90 m x 60 m ir kritiski nepieciešamā sporta infrastruktūra, lai nodrošinātu futbola nodarbības un sacensības. Tas ir vienīgais šādam mērķim izmantojamais laukums Līvānos. Ikdienā to intensīvi izmanto vairāk gan Līvānu Bērnu un jaunatnes sporta skolas grupas, gan biedrības “Futbola kluba “Līvāni” sportisti.

LFF atbalstīja futbola stadionu un infrastruktūras noteikumiem atbilstošu 1. līgas stadionu kategorijai futbola laukumu adresē Lāčplēša ielā 28, Līvānos, Līvānu novadā ar mūsdienu prasībām atbilstošu sintētisko futbola laukuma segumu un iesniedza pašvaldībai saskaņošanai sadarbības līguma projektu, paredzot, ka LFF laukumu nodrošinās ar atbilstošu segumu un citiem uzlabojumiem kā arī laukuma apkopi atbilstoši garantijas noteikumiem nākamos 8 gadus. Līgums paredz, ka LFF ne vēlāk kā līdz 2025. gada 30. jūlijam veic futbola laukuma seguma ieklāšanu, risinājumu saskaņojot ar pašvaldību.

Pašvaldības iestāžu Līvānu novada Kultūras, tūrisma un sporta pārvaldes un Multifunkcionālā jaunatnes iniciatīvu centra “Kvartāls” ieskatā ir atbalstāma piedāvātā sadarbības līguma noslēgšana ar LFF. Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 21. punktu un Sporta likuma 7. panta pirmās daļas 2. punktu, Līvānu novada pašvaldības dome

NOLEMJ:

1. Atbalstīt sadarbības līguma (pielikumā) slēgšanu ar biedrību “Latvijas Futbola federācija”, reģ. Nr. 50008022101, juridiskā adrese: Grostonas iela 6B, Rīga, LV-1013 par sintētiskā futbola laukuma uzklāšanu un seguma nomu.

 2. Līvānu novada Centrālās pārvaldes Juridiskajai nodaļai 5 darba dienu laikā pēc lēmuma pieņemšanas sagatavot līguma projektu parakstīšanai.

3. Pilnvarot pašvaldības izpilddirektoru parakstīt 2. punktā minēto līgumu.

 4. Līvānu novada Kultūras, tūrisma un sporta pārvaldei sadarbībā ar Multifunkcionālo jaunatnes iniciatīvu centru “Kvartāls” organizēt un nodrošināt līguma izpildi pašvaldībai piekritīgajos pienākumos.

5. Pašvaldības izpilddirektoram veikt lēmuma izpildes kontroli.

*Pielikumā*:

1. Sadarbības līgums par sintētiskā futbola laukuma uzklāšanu un seguma nomu uz 5 lpp.,

2. Tāme par papilddarbu veikšanu seguma ieklāšanai uz 1 lpp.,

3. Mākslīgā zāliena minimālie kopšanas noteikumi uz 2 lpp.